António de Abreu

António de ABREU (naskita ĉ. 1480 en Madejro; mortis ĉ 1514, en Acoroj) estis portugala navigisto kaj esploristo. Li gvidis la unuan eŭropan spicekspedicion  celantan atingi Timoron kaj la Insulojn Banda en 1512.

Sub Afonso de Albuquerque, la dua guberniestro de Portugala Barato, li partoprenis en la konkero de Hormuz en 1507 kaj Malako en 1511, dum kiu li estis vundita. En la sama jaro, li ekvelis el Malako kun Francisco Serrão (Francisco Serrano) por malkovrvojaĝo kun tri ŝipoj. Abreu faris desegnaĵojn de pluraj el la Malgrandaj Sundaj Insuloj, esploris la marbordon de Javo, kaj atingis la okcidentan Pacifikon.

Abreu povas esti konsiderata la eŭropa malkovrinto de Timoro (1512), Ambon, Seram (antaŭe Ceram), la Banda-Insuloj, kaj Alor. Ĉi tiuj malkovroj signife plifortigis la komercan pozicion de Portugalio en Molukoj (tiam ankaŭ konataj kiel la Spicaj Insuloj) kaj la Malgrandaj Sundaj Insuloj en la sekvaj jardekoj. Li ankaŭ priskribis la marbordon de Nov-Gvineo, sed ne surteriĝis tie. Estis Jorge de Meneses, kiu unue paŝis sur la insulon en 1526 kaj estas konsiderata la eŭropa malkovrinto de Nov-Gvineo.

Nenio estas konata pri la resto de la vivo de Abreu.

Li havas lokon sur la Monumento al Malkovroj de Henriko la Navigisto en Lisbono (kvara de dekstre). 

 Referencoj 

Kategorio:Mara historio de Portugalio
Kategorio:Mortintoj en 1510-1519
Kategorio:Naskiĝintoj en 1480-1489
Kategorio:Esploristoj de Azio
Kategorio:Navigistoj
Kategorio:Portugalaj esploristoj